Η Θαυμαστή Κυρία Μέιζελ
Ποιος θα κάνει την πόλη από μουντή
Καταπράσινη και τριανταφυλλένια
Με το New York City Turf τώρα
Και του Landscape Pros τα δώρα
Ανθίζουν όλα!
Κάντε χώρο μην πάνε χαμένα
Γκαζόν κομμένα Δέντρα κλαδεμένα
Από κηπουρική απαλλαγμένα
- Τα φτιάχνουν για σένα - Εγγυημένα
New York City Turf, χάρη σ' εσένα
Προχωράμε Σαν τις μέλισσες ζωή σκορπάμε
Είναι όλα ανθισμένα
Και πια δεδομένα
Όλα ανθισμένα
Εντάξει! Σταματήστε!
Πιάστηκε το πέταλό μου πάλι. Πρέπει να καθόμαστε κάτω;
- Ναι. - Να μη σκύψουμε;
- Δεν ανθίσατε ακόμα. - Δεν υπάρχει χώρος.
Αυτός είναι όλος κι όλος! Βολευτείτε!
Απ' την αρχή!
Πώς θα το κάνουμε;
Φρανκ! Νίκι!
Γρήγορα ήρθες.
Έτσι έλεγε το μήνυμα.
Συνήθως, σε παρόμοια περίσταση, έρχονται με το πάσο τους.
Ή πάμε εμείς σ' αυτούς.
Ευχαριστούμε που δεν μας έκανες να σε ψάχνουμε στο Κονέκτικατ.
Τι πάθαμε, λοιπόν;
Χρειαζόμαστε μια χάρη.
Φυσικά. Τι είδους χάρη;
Έχουμε ένα μικρό σόου εδώ στην έκθεση αύριο.
Κάτι ευχάριστο, ενημερωτικό.
- Φοβερή παραγωγή. - Είναι πολύ καλή φέτος, πράγματι.
Αλλά ο πρωταγωνιστής μάς κρέμασε.
Έγινε καπνός.
- Ψάξατε στο Κονέκτικατ; - Ναι.
Κάπου θα ξεβραστεί, σε καμιά ακτή, μάλλον.
Που λες, σκεφτόμασταν τη Μιτζ.
- Ως τι; - Ως πρωταγωνίστρια.
Το αστέρι! Δεν σ' αρέσει αυτό;
Μα τι λέτε;
Μία εταιρεία μας πουλάει ένα προϊόν εδώ
μέσα απ' τη μουσική και τον χορό.
Ο πρωταγωνιστής κάνει την αφήγηση, ας πούμε.
Η Μικρή Μας Πόλη με ανατροπή.
Η Μιτζ είναι κωμικός. Δεν κάνει τέτοια.
Να το δοκιμάσει, μήπως; Για μια μέρα;
Δεν νομίζω.
Τώρα, μήπως;
Πολύ ωραίος αριθμός, αλλά έχει δουλειά πλήρους απασχόλησης πια.
Την αναφέραμε ήδη στο αφεντικό, κι ενθουσιάστηκε.
Λυπάμαι πολύ.
Πού πάτε;
Το αφεντικό βασιζόταν σ' αυτό.
Θέλει να μαθαίνει αμέσως τα δυσάρεστα.
Ακούστε, είναι πολύ ξαφνικό.
Στη Μικρή Μας Πόλη έπαιζαν ηθοποιοί. Η Μιτζ δεν είναι ηθοποιός.
Να σας βοηθήσω να βρείτε κάποιον;
Το αφεντικό θέλει τη χαριτωμένη βρομόστομη γι' αυτό.
Μ' αυτή χαμογέλασε.
Κι αυτό είναι σπάνιο.
Έχω έναν μάγο που θα λατρέψετε.
Έχει μακριά μαλλιά, από μακριά μοιάζει με κοπέλα.
Σούζι, σου το ζητάω σαν χάρη. Καταλαβαίνεις τι θα πει "χάρη";
Ναι, καταλαβαίνω.
Μια σχέση όπως η δική μας
βασίζεται στον αμοιβαίο σεβασμό και στο γεγονός
ότι σου 'χω κάνει πολλές χάρες. Το γραφείο...
- Τα έπιπλα... - Το ότι ζεις ακόμα...
Καλή χάρη αυτή.
Έτσι, όταν ερχόμαστε με το χέρι απλωμένο και σου ζητάμε μια χάρη,
πρέπει να την κάνεις. Έτσι ξεπληρώνονται αυτά.
Άρα, θα το ξεπληρώσω έτσι;
Ναι. Και πολύ ευγενικό εκ μέρους σου.
- Μετράει ως ανταπόδοση, δηλαδή; - Εννοείται.
Θες πάλι το χαρτί;
Όχι. Θα μιλήσω στη Μιτζ.
Το αφεντικό θα ενθουσιαστεί με τα νέα.
Όλα ανθίζουν
Πάμε πάλι.
Πέντε, έξι, επτά, οκτώ. Στοπ!
Καλημέρα! Ποτάκι για το χανγκόβερ;
Gordon Ford Show.
Καλημέρα! Ποτάκι για το χανγκόβερ;
Τα έχεις βάλει όλα ανάποδα, καλή μου. Πάρε δύο εσύ.
Καλημέρα, Μαρτζ.
Ποτάκι για το χανγκόβερ;
Τι; Όχι. Τι είναι αυτό;
Το μόνο χρήσιμο πράγμα που μου έμαθε η μητέρα μου.
Καλημέρα, Τρούντι.
Να μου λείπουν οι πρωτιές.
Θεέ μου, είναι αηδιαστικό. Θα πιεις το δικό σου;
- Δεν το ήπια ήδη; - Δεν νομίζω.
Πάρε.
Θεέ μου, φρικτό.
Δεν καταλαβαίνω. Πώς ξύπνησα σε παγοδρόμιο;
- Στις δύο το πρωί κιόλας. - Ιδέα δεν έχω.
Φορούσα πατίνια. Έκανα πατινάζ;
Ευτυχώς ήσουν σε πίστα.
Μα όχι σ' αυτήν που ξεκίνησα.
Μάλλον φίλησα την Μπέτι Πόρτερ.
Εγώ τη φίλησα.
Καλημέρα, κύριοι.
Όλοι φιλήσαμε την Πόρτερ;
Δεν ήταν εκεί χθες βράδυ.
- Σίγουρα; - Την περασμένη Τρίτη γέννησε.
- Γέννησε; - Χριστέ μου. Ποια φίλησα;
Ήταν έγκυος η Πόρτερ;
Άσπρο πάτο, αγόρια.
- Ποτάκι; - Όχι, ευχαριστώ.
Καλημέρα, αφεντικό.
Μιτζ, κανείς δεν θέλει τόση ευδιαθεσία τώρα!
Συγγνώμη.
Κανείς σας δεν σηκώνει το ποτό; Αλήθεια;
- Χάθηκαν οι αληθινοί άντρες; - Αν τους βρεις, ενημέρωσέ με.
Ήξερες ότι ήταν έγκυος η Πόρτερ;
Τι υπονοείς;
Μιτζ, σε θέλει ο Γκόρντον στο στούντιο.
Τώρα; Εντάξει.
Με κορίτσι θα σου αρέσει καλύτερα αυτό.
Άλλαξα καρέκλα.
Φροντίζω να τσουλάει καλά.
Νομίζουν ότι τα τοκ σόου θέλουν μόνο ταλέντο και αστεία,
αλλά παίζει ρόλο και η καρέκλα.
Και 5,8 από τον Ρώσο κριτή.
Ας το κάνει κι ο Παρ, αν μπορεί.
Εσύ το 'χεις με το χανγκόβερ καλύτερα απ' τους άλλους.
Έχω σκοτσέζικες ρίζες.
Ήπια τρία ποτά της Μαρτζ και ξέρασα δύο φορές.
Καλά σε βλέπω.
Δεν πίνω στο πατινάζ.
Ναι, ήπια λιγάκι χθες.
- Αλήθεια; - Ναι.
Κάτι πρόσεξα.
Ήθελα να σιγουρευτώ ότι είσαι εντάξει με όλα.
Μ' εμένα, βασικά, μετά από τη στιγμή που ακούμπησαν τα χείλη μας.
Το φιλί.
Έτσι το λέει η νεολαία;
- Όλα καλά. - Ωραία. Κι εγώ το ίδιο.
Οπότε, να το πάρουμε απ' την αρχή;
- Δηλαδή; - Ραντεβού μαζί μου.
Δείπνο. Χωρίς πάγο. Σε στέρεο έδαφος.
Με κολακεύεις, αλλά...
Είμαι γοητευτικούλης όταν δεν είμαι ένα με το πάτωμα.
Όχι.
- Πες μου έναν καλό λόγο. - Μπορώ να σου πω 30.
Δεν έχω χρόνο για 30, αλλά πες δέκα.
Πρώτον, δεν είσαι Εβραίος.
Είμαι Εβραίος. Φόρντμπεργκ με λένε. Επόμενο.
Δεύτερον, είσαι το αφεντικό μου.
Απολύεσαι. Τρίτον.
Πάω στο δέκατο. Στη βέρα σου.
Αυτό είναι στο 10; Ενδιαφέρον.
- Ναι, είμαι παντρεμένος, υπό όρους. - Τ' ακούσαμε κι αυτό.
Είναι συγκεκριμένο είδος γάμου. Σαν συμφωνία.
Τύπου, φύγε αν δεις κάλτσα στην πόρτα;
Ο καθένας κάνει τη ζωή του.
Έτσι κάνουν οι ελεύθεροι.
Έχω σπουδαία γυναίκα.
Τη θαυμάζω. Την αγαπώ.
Και είναι πολύ ελαστική.
Ακροβάτισσα;
Όχι. Βασικά, ναι, αλλά όχι.
Ο Τζακ Παρ έβγαινε με κάποια
που σκοτώθηκε μυστηριωδώς.
Πρώτη φορά το ακούω αυτό.
- Ρώτα τον Τζακ. - Εντάξει.
Ακόμα κι αν έγινε έτσι, εδώ είναι απίθανο να συμβεί.
Στη χειρότερη, θα φας κλοτσιά από καμιά Ροκέτ.
Δεν θα βγω μαζί σου.
Δεν σου είπα καν πού θα πάμε.
Θα δυσκόλευε την προσπάθειά μου να είμαι στο σόου σου.
Μα είσαι ήδη.
Να εμφανιστώ, εννοώ.
Παραείσαι όμορφη γι' αυτό. Θα έκλεβες την παράσταση.
Να περάσω από καμιά τζαμαρία, τότε.
Πάλι όμορφη θα 'σαι.
Με συγχωρείτε; Συγγνώμη, Γκόρντον. Μιτζ, σε ζητούν στο τηλέφωνο.
Ευχαριστώ, Ντόρι.
Φαίνεται ότι έχω ένα σημαντικό τηλεφώνημα.
Έχω προσέξει ότι αφήνεις όλες τις συζητήσεις μισές.
Αποφεύγω τα συμπεράσματα. Με γεια την καρέκλα.
Εμπρός;
Γεια. Άκου, έλαβα ένα περίεργο τηλεφώνημα απ' τον Φρανκ και τον Νίκι σήμερα.
Ωχ.
Ναι, αυτό είπα κι εγώ στην αρχή,
αλλά τους συνάντησα και μπορεί να μην είναι "ωχ" τελικά.
Εντάξει.
Ετοιμάζουν μια παράσταση στο εκθεσιακό κέντρο της Νέας Υόρκης.
- Ο Φρανκ και ο Νίκι; - Ναι.
Πρωταγωνιστούν;
Όχι, δική τους παραγωγή είναι.
Έχουν και άποψη ή μόνο λεφτά;
Δεν έχει σημασία.
Αν συμμετέχεις, έχει.
Θα σταματήσεις να προτρέχεις
και θα ακούσεις λίγο πριν μιλήσεις;
- Όχι. - Καλώς.
Άκου, έχουν ένα σόου.
Κάποιος τους κρέμασε, και μου ζήτησαν χάρη.
Θ' αρχίσω τα "ωχ" πάλι!
Όχι! Φτάνουν τα "ωχ!" Θέλουν να τον αντικαταστήσεις.
Σταντ-απ είναι;
Όχι, είναι διαφημιστικό σόου. Με σενάριο.
Δεν δουλεύω με σενάριο.
Το έκανες στο ραδιόφωνο.
Δεν με έβλεπε κανείς εκεί.
Μπορούσα να πανικοβληθώ ελεύθερα.
Δύο παραστάσεις είναι! Δεν είπα να παίξεις και στο Brigadoon.
Δεν ξέρω.
Κοίτα.
Είχες δίκιο.
Ο Φρανκ κι ο Νίκι θέτουν όρους.
- Σούζι... - Ναι.
Καλώς. Είμαι ηλίθια, αλλά άκουσε λίγο.
Αν τους κάνεις αυτήν τη χάρη,
θα θεωρηθεί ανταπόδοση. Θα ξελασπώσουμε, δηλαδή.
- Ξέρω τι σημαίνει "ανταπόδοση". - Λοιπόν;
Αυτοί ξέρουν τι σημαίνει;
Ναι, ότι δεν θα φυλάω τα νώτα μου
για την υπόλοιπη ζωή μου.
Και τι είναι το σόου;
Αυτό που είδα ήταν πολύ χαριτωμένο.
Χόρευαν κάτι τουλίπες. Κοριτσίστικες μπούρδες. Σ' αρέσουν αυτά.
Κι η κανονική μου δουλειά;
Πες τους ότι είσαι αδιάθετη.
Δεν θα τους πω τέτοιο πράγμα.
Είναι τέλεια δικαιολογία.
Καλύπτεις τα πάντα με τη σιγουριά
ότι δεν θα σου ζητήσει κανείς εξηγήσεις.
Δεν μου λες, τι ξέρεις για τη γυναίκα του Γκόρντον;
- Τι; - Τη γυναίκα του. Τη λένε Χέντι νομίζω.
Τίποτα. Γιατί; Τίποτα.
Έχουν περίεργη σχέση. Αναρωτιόμουν αν ήξερες κάτι.
Γιατί να ξέρω εγώ; Για τη Λουέλα Πάρσονς με πέρασες;
Είναι δημόσιο πρόσωπο, οπότε υπέθεσα...
Δεν ξέρω για καμιά σύζυγο. Δεν μ' αρέσουν, και δεν θα 'πρεπε να υπάρχουν.
Εντάξει. Συγγνώμη.
Θα το κάνεις, τελικά, ή όχι;
Είχα πάει σε τέτοιο σόου κάποτε.
Σε σχολική εκδρομή. Είχε πλάκα, βασικά.
Είδα ένα σόου με Pyrex που μου άλλαξε τη ζωή.
Θα πω στον Τζόελ να φέρει τα παιδιά.
Θα περάσουν χρόνια για να δουν το δικό μου.
Και πιο πολύ, αν τα χρησιμοποιήσω για υλικό.
Θα το κάνεις;
Φυσικά. Ας ανταποδώσουμε.
Ευχαριστώ.
- Μου το χρωστάς. - Ναι, κάτι μας είπες τώρα.
Ζέλντα, έχει απίστευτη γεύση! Τι είναι;
Σ' αρέσει; Είναι παλιά συνταγή που λέγεται...
Σταμάτα! Μη μου πεις. Τρομάζω. Θέλω απλώς να το απολαύσω.
Μίριαμ, μου δίνεις λίγο ακόμα από το μυστηριώδες στιφάδο, παρακαλώ;
Τι όμορφο.
Έχουμε να πάμε αιώνες στο θέατρο για να μην πω για δείπνο με φίλους.
Καιρός ήταν να βγάλω τα μπιχλιμπίδια.
Μίριαμ; Το μπολ.
Της γιαγιάς ήταν αυτό;
Της δικής μου γιαγιάς, βασικά. Απ' τη μαμά μου το πήρα.
Μετά θα το πάρω εγώ.
Κάποια μέρα.
Ναι, κάποια μέρα.
Δεν πέθανα ακόμα.
Δεν είπα τέτοιο πράγμα.
Μπορεί κάποια να...
Αν φαντάζεσαι ότι τα φοράς, τότε, με έχεις θάψει ήδη.
Μπορεί να θες να μου τα δώσεις για τα γενέθλιά μου.
Δεν γίνεται. Έχω πεθάνει.
Ποιο θεατρικό θα δείτε;
Είναι... Με ανατριχιάζει αυτό.
Το 'χει γράψει ένας φίλος του Έιμπ. Σωστά;
Όχι φίλος, ακριβώς. Έγραφε για τη Voice.
Τον ήξερα λίγο, αλλά έφυγε σύντομα μετά την πρόσληψή μου.
Ήταν καλό παιδί.
Υπήρχαν πολλές πιθανότητες να γίνουμε φίλοι, αν είχε μείνει,
αλλά έφυγε. Σπάνια ευδοκιμούν οι σχέσεις εξ αποστάσεως.
Ας το έγραψε όποιος θέλει. Εγώ θέλω να στολιστώ και να βγω.
Ελπίζω να έχετε χώρο για γλυκό. Είναι πολύ ξεχωριστό. Ο Γιάνους το έκανε.
Φαίνεται υπέροχο, Γιάνους.
Είναι μπάμπκα με σιρόπι από ρούμι και ζαχαρωτές βιολέτες,
όπως το έκανε η μαμά μου.
Τα μικρά τρώνε λίγο στην κουζίνα τώρα.
Έβαλα πλαστικά στρατιωτάκια στα κομμάτια τους. Τους άρεσαν.
Άσ' το εδώ, Ζέλντα. Τελείωσα.
Γιάνους, πρέπει να 'χει μπόλικο ποτό μέσα.
Όχι. Η μυρωδιά είναι μόνο. Το ρούμι εξατμίζεται στο ψήσιμο.
Δοκιμάστε. Να βάλω και σ' εσάς στρατιωτάκια;
Είμαι πασιφίστρια. Να 'σαι καλά.
Θα κοιμηθούν σαν πουλάκια απόψε. Εντάξει.
Χτίζουμε τη Νέα Υόρκη και βελτιώνουμε την ωραιότερη πόλη.
Ελάτε εδώ! Στο Στέιτεν Άιλαντ δεν ζείτε; Πέρασα απ' τη νέα γέφυρα, τη Βεραζάνο!
ΦΩΤΙΣΤΙΚΑ
ΡΟΟΣΤΑΤΕΣ
Κλείστε τα μάτια σας.
Η νέα κουζίνα των ονείρων σας εμφανίζεται τώρα στη νότια σκηνή.
Κάντε τα όνειρά σας πραγματικότητα.
Κουζίνα καινούργια ονειρεύομαι να πάρω Κορυφαία τεχνολογία να μοστράρω
Για το σωστό ψυγείο αδημονώ
Πόσο σικ το νέο μοντέλο Να το πάρω λαχταρώ
Δεν κρατιέμαι για οτιδήποτε φουρνιστό
Να φτιάχνω για δυο κεκάκι κλασικό
Μα μόνο ένα είν' αυτό Που στην κουζίνα εγώ ποθώ
Για να γίνει τ' όνειρό μου αληθινό
Θέλω τροφοθήκη να χρησιμοποιώ
Μα ούτε τον μπάτλερ να στερηθώ
Βοήθα με απ' την κάψα αυτή ν' απαλλαγώ
Ν' αρχίσω της μαγειρικής
Και της ζαχαροπλαστικής χορό
Για να γίνει του μωρού σου Τ' όνειρο αληθινό
Να τη! Καλώς την περιζήτητη.
Αυτό το ντεκολτέ είναι ό,τι πρέπει για σένα, Μιτζ.
Παρομοίως, Νίκι.
Ελπίζω η Σούζι να σου μετέφερε
τη βαθιά ευγνωμοσύνη μας γι' αυτό που κάνεις.
Μου μετέφερε πολλά πράγματα, ναι.
Ωραία. Οπότε, ο Τζερόμ από δω... Πού είσαι;
- Μη μου κρύβεσαι. - Όχι!
Θα περίμενε κανείς να είναι έξω καρδιά αυτοί οι τύποι εδώ,
αλλά οφείλω να πω ότι είναι ένα μάτσο χάλια.
Τρέμουν, κλαίνε.
Χάλια τα νεύρα τους.
Ο Τζερόμ είναι ο σεναριογράφος μας και κάνει κάποιες προσαρμογές.
Και γρήγορες, μάλιστα.
Χαίρω πολύ, Τζερόμ.
Συγγνώμη που έλαβες τελευταία στιγμή το κείμενο.
Έπρεπε να το δουλέψουμε πολύ. Τέλος πάντων, ορίστε τα ρούχα σου.
Έχει και καπέλο. Ήξερα ότι θα σου αρέσει.
Τζερόμ, το σενάριο!
Θα 'ταν τέλεια αν δεν τα διάβαζες.
Μα αν πρέπει να κλέψεις λιγάκι, το κατανοούμε.
Εδώ είμαστε.
Τι είναι αυτό;
Η σκηνή σου.
Η μεγαλύτερη εδώ μέσα.
Φτύσαμε αίμα για να τη χτίσουν.
Δεν χαμπαριάζουν οι χτίστες.
Τι είναι η διαχείριση αποβλήτων; Αυτό θα κάνω;
Ιδιωτικές κατεδαφίσεις και διαχείριση αποβλήτων.
Πουλάω σκουπίδια;
Απορριμματοφόρα.
Σαν να απογοητεύτηκες.
Όχι, αλλά μόλις είδα την κουζινούλα
και τον φούρνο με το κέικ...
Δεν σου είπε η Σούζι για το χαρτάκι;
- Άντε να πάρεις κέικ. - Εντάξει.
Λοιπόν, πρέπει ν' αλλάξεις και να μάθεις τα λόγια σου.
Τζερόμ; Βοήθησέ την.
Εντάξει. Ωραία. Ναι.
Σειρά έχει ο υπόγειος της Δεύτερης Λεωφόρου.
Ναι, καλή τύχη μ' αυτό.
Διαχείριση Αποβλήτων: Ένα Μουσικό Ταξίδι σε Τρεις Πράξεις,
στις 2:00 μ.μ. στην κεντρική σκηνή.
Διαχείριση Αποβλήτων: Ένα Μουσικό Ταξίδι σε Τρεις Πράξεις,
στις 2:00 μ.μ. στην κεντρική σκηνή.
Τι έχεις ντυθεί, γαμώτο;
Είμαι ιστορικός και τροβαδούρος
κατεδαφίσεων και αποβλήτων.
- Σκουπιδιάρης έγινες; - Ναι!
Δεν σου κάνει καν η στολή.
Δεν ήταν για μένα, αλλά για έναν 90κιλο που κρύβεται.
Κι απ' τη μυρωδιά, τα 'κανε πάνω του πριν φύγει.
- Χριστέ μου. - Πάει σετ και με μια γόπα πούρου.
- Είναι ακόμα νωπή. - Όχι.
Δεν τη βάζω στο στόμα μου.
Τουλάχιστον, είσαι στην κεντρική σκηνή.
Έχεις δει το σενάριο;
Δάκρυα είν' αυτά;
Είναι τραγικό.
Καλώς. Δεν θα πάρεις Tony.
Για λίγες μέρες, λίγα σόου,
και μετά θα ξελασπώσουμε και οι δύο, εντάξει;
- Άσε που... - Μην ξαναπείς για το χαρτάκι.
Πάντως, οφείλω να πω,
είσαι σκέτη γλύκα με τη στολή του σκουπιδιάρη.
Πάντως, ξέρεις να ρίχνεις μια κοπέλα.
- Πού είναι το πούρο; - Για στεγνό καθάρισμα.
"Γράφει" τέλεια.
- Χτίζει τον χαρακτήρα. - Δοκίμασέ το.
Μόνο με αντιτετανικό.
Όπως θες. Πάντως παραμένεις γλύκα. Έτσι, Σούζι;
Θα πάρω ένα και για μένα.
Ήρθε η ώρα.
Έχω αγωνία. Θα βλέπουμε από εκεί.
Ψηλά το στήθος, αν υπάρχει κάτι εκεί μέσα.
Στάσου, πού πας;
Έχω λίγη δουλειά.
Δεν πας καλά. Αυτή είναι η δουλειά σου!
Δεν θέλω να το δω αυτό!
Δεν θα το ανταποδώσω μόνη μου.
- Ξέρεις τα λόγια σου; - Όχι.
- Υποτίθεται ότι μιλάς. - Κι ότι είμαι άντρας.
Έχουν βρει τους γονείς μου.
Και τους δικούς μου.
- Έπρεπε να γίνω φαρμακοποιός. - Κάτι μας είπες τώρα.
Το Διαχείριση Αποβλήτων: Ένα Μουσικό Ταξίδι σε Τρεις Πράξεις
ξεκινάει τώρα στην κεντρική σκηνή. Θα έρθετε κοντά μας;
Τώρα που πάω να κοιμηθώ, την ψυχή μου να προσέχει ο Κύριος ζητώ.
Να προσέχεις τη μαμά, τον μπαμπά και τον αδερφούλη μου.
Και πάνω απ' όλα, Θεέ μου, να προσέχεις τη Νέα Υόρκη,
την καλύτερη πόλη όλου του κόσμου.
Είμαι τυχερός που ζω εδώ! Αμήν.
Παιδιά, κοιμήθηκε!
Τι θα κάνουν στο αγοράκι;
Ποιος θα πάρει τα σκουπίδια τώρα Που λένε όχι του δήμου τ' απορριμματοφόρα;
Ποιος έχει τις γνώσεις αυτές Ν' αποφύγει κινδύνους και κακοτοπιές;
Ποιος τη νύχτα ξεπροβάλλει Και τη μέρα ύπνο κάνει
- Έχεις κάμποσα... - Δυο τετραγωνικά χιλιόμετρα
Ποιος θα τα απομακρύνει από εδώ;
Ο προσωπικός σου σκουπιδιάρης
Θα έρθει να τα μαζέψει
Ο προσωπικός σου σκουπιδιάρης
Κάθε στρώμα ένα-ένα
Ποιος καθαρίζει τα αποδεικτικά στοιχεία Που έχεις εσύ στην αταξία;
Ο προσωπικός σου σκουπιδιάρης
Τοξική μπογιά και λίπη από κουζινικά;
Μακριά, παιδιά, μακριά
Άγρια ζώα, μόνιμη συντροφιά;
Μακριά, παιδιά, μακριά
Μολυβένιοι σωλήνες, κόλλα για υδραυλικά;
Φέρτε γάντια, αυτά είν' απόβλητα ιατρικά
Μακριά, παιδιά, μακριά
Μακριά Μακριά
Ξημερώνει, παιδιά! Πρέπει να βιαστούμε!
Ο προσωπικός σου σκουπιδιάρης
Μεγάλη ή μικρή δουλειά
Τελειώνει μια κι έξω Και πληρωμή με μετρητά
Χωρίς ερώτηση καμιά
Ποιος βγάζει πράγματα απ' τη μέση Που μαζί σου δεν έχουν πια θέση;
Ο προσωπικός σου σκουπιδιάρης Το παιδί για αυτήν τη δουλειά
Ο προσωπικός σου σκουπιδιάρης
Μια χαρά.
"Μυρίστε τον καθαρό αέρα. Δεν θα φανταζόσασταν ποτέ ότι χθες βράδυ
"υπήρχε ένα βουνό σκουπίδια τρία μέτρα ψηλό.
"Τόσο ψηλό που η οικογένεια Φον Τραπ
"θα γλίτωνε από τους Ναζί αν το σκαρφάλωνε.
"Μιλάμε για μεγάλο ύψος. Δείτε, όμως, τώρα! Πάει.
"Τώρα βλέπετε πεζοδρόμια τόσο καθαρά που μπορείτε να φάτε από αυτά.
"Δρόμους τόσο αστραφτερούς που σας αντανακλούν.
"Μάλλον χρειάζομαι ξύρισμα".
Ειδική έκδοση!
"Να κι ο εφημεριδοπώλης. Ο πετεινός της Νέας Υόρκης.
"Ήρθε πάλι εκείνη η ώρα.
"Η πόλη ξυπνάει!
"Τούτοι οι χαρωποί άνθρωποι ανυπομονούν να ξεκινήσουν τη μέρα τους.
"Νεαρές μητέρες με μωρά.
"Ένας επιχειρηματίας με χαρτοφύλακα, έτοιμος να κατακτήσει τον κόσμο.
"Καταστηματάρχες έτοιμοι για εμπόριο
"και σερβιτόρες που τρέχουν να σας σερβίρουν τα αυγουλάκια
"ώστε να πάρετε ενέργεια.
"Όλοι αυτοί διασχίζουν καθαρά πεζοδρόμια. Δεν τους ενοχλεί τίποτα.
"Κι όμως κάποιοι θεωρούν ότι ο δήμος ευθύνεται γι' αυτό το σύγχρονο θαύμα.
"Αλλά θα σας πω ένα μυστικό. Δεν ισχύει".
Δεν ισχύει;
"Όχι, μικρέ, δεν ισχύει.
"Ο δήμος απομακρύνει μόνο ελάχιστα από τα σκουπίδια και απλώς τα πετάει.
"Τα εύκολα. Αλλά ζούμε σε μεγάλη πόλη.
"Έχουμε σκουπίδια μεγαλούπολης.
"Και για να τα ξεφορτωθούμε αυτά,
"θα χρειαστούμε ιδιωτική κατεδάφιση και διαχείριση αποβλήτων".
Τι είναι η ιδιωτική κατεδάφιση και διαχείριση αποβλήτων;
"Είναι μια εταιρεία που πληρώνεις
"για να μαζέψει όσα δεν μαζεύει ο δήμος.
"Και σε αντίθεση με τον δήμο, αυτοί δεν λένε ποτέ όχι.
"Γεια σου, παλιόφιλε, τι κρατάς;"
Τον λογαριασμό μου.
"Για ποιο πράγμα;"
Βρήκα κάτι παλιές μπογιές, ποντικοφάρμακα, υγρά χημικά, DDT
κι ένα σπασμένο ράφι, και ήθελα κάποιον να μου τα πάρει.
Μετά μου ήρθε η προσφορά. Δέκα δολάρια.
Μόνο για να μαζέψουν τα σκουπίδια και να τα απομακρύνουν; Αστειεύονται;
"Δέκα δολάρια είναι λίγα".
Γελοιότητες. Δεν τα δίνω. Θα τα αφήσω στα σκουπίδια του δήμου.
"Ο δήμος δεν θα τα πάρει, παλιόφιλε".
Τότε, θα τα πάω στο πάρκινγκ του εκκλησιαστικού νηπιαγωγείου
και θα τα κάψω. Λύθηκε το πρόβλημα.
"Είσαι σίγουρος;"
Ασφαλώς. Αν θες τη γνώμη μου,
μακάρι να μην ήξερα καν την ύπαρξη της διαχείρισης αποβλήτων.
Ωχ, όχι!
Υπήρχαν δέντρα κάποτε
Και θάλασσες καθάριες γαλανές άλλοτε
Μα όλα τα μωρά πια
Γεννιούνται με λύσσα, βασικά
Και μούσια κανονικά
Πόσο ζόρικα μεγαλώνουν
Ποιος ξέρει πόσα μας ξημερώνουν
Σκουπίδια!
- Άδικη τούτη η ζωή - Νέφος!
- Χωρίς ελπίδα γι' αλλαγή - Θάνατος!
Για έλεος παρακαλάς
Στο Νιου Τζέρσεϊ όταν πας
Και φρέσκο αέρα ζητάς!
Χόμποκεν!
Ομίχλη τοξική και γλυκιά
Έχουμε ζήσει καλύτερα απ' αυτά
Η καθαριότητα είναι μισή αρχοντιά
Αλήθεια, θα 'ναι όλο και χειρότερα πια
Πέθανε! Το αγόρι μου πέθανε!
"Όχι, αυτό μοιάζει με αποτέλεσμα
"κατεδάφισης κάποιου πελώριου κτιρίου".
Όντως! Νόμιζα ότι ο δήμος θα απομάκρυνε
όλα τα επικίνδυνα απόβλητα.
"Δεν το κάνει αυτό ο δήμος, παλιόφιλε".
Το ξέρω!
- "Σε προειδοποίησα". - Ναι!
"Αυτό το κάνει η ιδιωτική κατεδάφιση και διαχείριση αποβλήτων.
"Μα δεν ήθελες να πληρώσεις".
Δεν ήθελα! Και τώρα πάει το αγοράκι μου!
"Πράγματι. Ευτυχισμένοι άνθρωποι πεθαίνουν κάθε μέρα απ' τα απόβλητα.
"Δέκα χιλιάδες τόνοι σκουπιδιών συσσωρεύονται στη Νέα Υόρκη κάθε ώρα.
"Ο μέσος άνθρωπος πετάει σχεδόν ένα κιλό σκουπίδια τη μέρα.
"Και μιλάμε για ένα αδύνατο άτομο.
"Η κακή διαχείριση αποβλήτων προκαλεί ένα εκατομμύριο θανάτους ετησίως
"και μπορεί να επιφέρει διφθερίτιδα, δυσεντερία,
"ηπατίτιδα Α και Β και Γ και Δ και Ε, μηνιγγίτιδα, καρκίνο, τέτανο, φυματίωση,
"πνευμονία, γρίπη, σύφιλη και διάφορες παθήσεις του αίματος,
"παρασιτικές λοιμώξεις, ζωονοσογόνες ασθένειες.
"Συν του ότι δεν θα υπάρχουν πάρκινγκ".
Δεν αντέχω ν' ακούσω άλλα! Έχω πειστεί.
Η ιδιωτική διαχείριση αποβλήτων είναι σημαντική! Πολύ!
"Είναι σημαντική.
"Ο κόσμος νομίζει ότι η ευτυχία είναι κάτι δυσεύρετο,
"ενώ στην πραγματικότητα το παν είναι τα μικρά πράγματα,
"η οικογένεια, οι φίλοι, τα χαμόγελα
"και η ιδιωτική κατεδάφιση και διαχείριση αποβλήτων.
"Η αλήθεια είναι μπροστά σας.
"Ή στη σόλα των παπουτσιών σας. Πείτε τους, παιδιά".
Αντίο, σκουπιδάκια μου ατάκτως ερριμμένα
Τόσο καιρό εισπνέαμε τη βρόμα σας Τα καημένα
Γεια σας, απόβλητα ιδιωτικοποιημένα
Ιδιωτικοποιημένα Και καθ' όλα τακτοποιημένα!
Πάρτε τα από δω! Σκουπίδια!
Μπράβο!
Άργησα λίγο να μπω στο νόημα, ομολογώ.
Μετά από 45 λεπτά κατάλαβα ότι μιλούσε για σκύλο.
Γιατί να 'ναι "Τομ" κι ο σύζυγος κι ο σκύλος;
Ξέρω μόνο όσα έγραφε στη Voice.
Τα θεατρικά του είναι απείρως καλύτερα.
Θα του άρεσε αυτό, Έιμπ.
Θέλω να πω απλώς ότι στο θέατρο
μπορεί να ερευνήσει πιο ουσιαστικά θέματα. Η δουλειά του στη σκηνή είναι πολυεπίπεδη.
Μέρος της δουλειάς του.
Το Αφεντικό;
Τώρα μιλάς για το αριστούργημά του. Η Γέφυρα του Δρόμου, όμως;
- Φρικτός τίτλος. - Και έργο μαζί.
Μα είχε σπουδαίους μονολόγους.
- Έιμπ; Ιρλανδική δεν ήταν η προφορά; - Δουβλίνου.
Τρεις ώρες;
Εκείνο της Ιρλανδίας θα εννοεί.
Έχετε καταλάβει ότι κάθεται εκεί;
- Πού; - Εκεί πέ... Καρλ!
- Ένα απ' τα καλύτερά σου! - Έτσι!
- Συγχαρητήρια! - Μπράβο!
Τώρα νιώθω λίγο αισχρός.
Ποιος ήταν αυτός;
Ο συγγραφέας του έργου.
Μη μου πεις! Και φαίνεται τόσο φυσιολογικός.
Σαν ταμίας τράπεζας.
Είναι ταλαντούχος συγγραφέας, όμως.
Αραιά και πού, ναι, είναι.
Προτιμότερος ο ταμίας.
Γιατί βρίσκει πάντα δουλειά.
Μα ειλικρινά, Έιμπ, σου άρεσε η παράσταση;
Ναι. Θεώρησα ότι οι στοχασμοί του για τον Θεό και τη θρησκεία,
οι παραλληλισμοί μεταξύ γάμου, θανάτου και τρέλας,
παρ' ότι ολίγον αυστηροί, ήταν εξαιρετικά μελετημένοι.
Θεούλη μου. Πότε έγιναν όλα αυτά;
Αυτό πραγματευόταν το έργο.
Δεν ήταν για ένα αγόρι που χάνει τον σκύλο του;
- Στο Δουβλίνο. - Ναι. Εκεί.
Όχι. Απλώς μέσα από αυτό μιλούσε για τη σύγχυση του ανθρώπου
γύρω από τη σεξουαλικότητά του και την κλονισμένη σχέση του με τον Ιησού.
Πότε ανέφεραν τον Ιησού;
Δεν χρειαζόταν, ο Ιησούς ήταν παντού.
Η σύζυγος λεγόταν Μαρία. Εκείνος φορούσε σανδάλια, υπήρχε κρασί.
Είχε δικό του μπαρ. Λογικό δεν είναι να έχει κρασί;
Συνήθως, δεν έχουν καλό κρασί στα μπαράκια.
Είναι πάντα ζεστό.
Ποτέ κρασί σε μπαρ.
Πότε πήγες σε μπαρ εσύ;
Ποτέ. Γι' αυτό δεν πίνω ποτέ κρασί σε μπαρ.
Εγώ δεν πρόσεξα τίποτε από αυτά.
Ήταν η συγκινητική ιστορία ενός αγοριού και του σκύλου του.
- Κι ο σκύλος ήταν έξοχος. - Ναι.
Περίμενε! Τον περασμένο Νοέμβριο. Τότε πήγα σε μπαρ.
Με ποιον;
Άλλο πραγματευόταν το έργο, Ρόουζ.
Αλλά συμφωνώ για τον σκύλο.
Δεν αναφέρθηκε ο Ιησούς. Ούτε η σεξουαλικότητά του.
Δεν χρειάζεται να κατονομαστεί.
Θα βοηθούσε, πάντως. Τέλος πάντων, εγώ άλλο έργο είδα.
Η τέχνη είναι υποκειμενική, Ρόουζ.
Όχι, δεν είναι.
Δεν αποφασίζει ο καθένας ποια θα είναι η ιστορία.
Δεν αποφάσισα τίποτα. Είδα ένα αγόρι κι έναν σκύλο που πέθανε.
Μα δεν ήταν αυτό το θέμα.
Πώς το ξέρεις;
Είμαι κριτικός θεάτρου. Γι' αυτό πληρώνομαι.
Δεν πειράζει αν δεν το έπιασες. Δεν είναι δα και το Μάγκες και Κούκλες.
Ξετρελάθηκα με το φόρεμά της.
Θέλω κι άλλο ποτό.
Σ' άρεσε το Μάγκες και Κούκλες.
Ασφαλώς. Ήταν σκέτη απόλαυση.
- Τάπανς; Ποτό; - Το είχα δει με...
Δεν μπορεί να κάνεις λάθος, Έιμπ;
Δεν μπορεί να μην ήταν ένας βαθύς διαλογισμός για τον Ιησού
και τη λανθάνουσα ομοφυλοφιλία,
αλλά ένα γλυκό και απλό έργο για ένα αγόρι που έχασε τον σκύλο του;
Όχι!
Δεν υπάρχει καμία περίπτωση να είναι έτσι;
Όχι, Ρόουζ! Και δεν ξέρω γιατί ταράζεσαι τόσο πολύ μ' αυτό.
Γιατί με αποκαλείς ανόητη.
Δεν σε αποκαλώ κάτι τέτοιο.
Απλώς είπα ότι δεν καταλαβαίνεις το έργο. Καθόλου. Δεν πειράζει.
Επειδή είμαι ανόητη.
Υποχώρηση, υποχώρηση.
Ρόουζ, το γεγονός ότι δεν κατανοείς ένα σύνθετο θεματικό κομμάτι όπως αυτό
δεν αποτελεί κάποια ένδειξη της νοημοσύνης σου.
Εγώ δεν καταλαβαίνω τίποτα απ' ό,τι κάνεις. Είμαι ανόητος, δηλαδή;
- Θα πάρω επιδόρπιο! - Κι εγώ!
Ξέρεις τι; Μπορεί να έχεις δίκιο.
- Ευχαριστώ! - Ας ρωτήσουμε τον συγγραφέα.
Τι; Όχι! Ρόουζ!
Δεν διακόπτουμε δείπνο μετά την πρεμιέρα! Να βγουν οι καλές κριτικές πρώτα!
Με συγχωρείτε, είμαι η Ρόουζ Γουάιζμαν, η σύζυγος του Έιμπ.
Είδαμε το έργο σας απόψε, και μου επιτρέπετε;
Βασικά...
Σας ευχαριστώ θερμά.
Μήπως μπορείτε να μας πείτε τι θεωρείτε ότι πραγματεύεται το έργο σας;
Αυτός το έγραψε, Ρόουζ. Ξέρει τι πραγματεύεται. Γεια σου, Καρλ.
Γεια σου, Έιμπ.
Ο σχεδιασμός ήχου ήταν υπέροχος.
Καλώς. Πείτε μου, λοιπόν. Τι θέμα είχε το έργο σας;
Όταν ήμουν μικρός, είχα έναν σκύλο, τον Τομ,
και πέθανε ξαφνικά ένα καλοκαίρι. Δεν το ξεπέρασα ποτέ.
Αυτό ήταν;
Ήταν πολύ τραυματικό.
Κύριε και κυρία Γουάιζμαν! Ο Γιάνους μού έκανε πρόταση και δέχτηκα!
Δέχτηκε!
- Να σας φτιάξω κάτι; - Τι;
Όχι. Έκανες πρόταση γάμου;
- Και δέχτηκα! - Δέχτηκε!
Μήπως μια ομελέτα;
Όχι. Δεν θέλω.
Ζέλντα, χαίρομαι πολύ για σένα.
Ευχαριστώ, κυρία Γουάιζμαν.
Θα καθαρίσω τα ροδοπέταλα μετά.
Έχεις μια υπέροχη γυναίκα.
Ευχαριστώ, κύριε Γουάιζμαν. Έφτιαξα το φως στη λινοθήκη.
Καλώς! Καλό βράδυ, λοιπόν.
Ναι, καληνύχτα.
Τελείωσα τα πιάτα.
Έφτιαξα τα έπιπλα.
Τι υπέροχη βραδιά!
Η πόρτα θέλει λάδωμα.
Και παίχτηκε αυτό;
- Μπροστά σε κοινό; - Δυστυχώς, ναι.
Δουλεύουμε σκληρά.
Θέλω να βελτιωθεί λίγο. Σας παρακαλώ. Πείτε κάτι.
Άνταμ; "Η γυναίκα σου είναι τόσο χοντρή που"...
Αυτό είναι αγένεια.
Όχι. Πάντα κάνεις τέτοια αστεία.
Η γυναίκα έκανε τρία παιδιά. Να δω πώς θα έχανες εσύ τα κιλά μετά!
- Άλβιν! Είναι έτοιμο το σενάριο; - Σχεδόν.
- Πρέπει να το δακτυλογραφήσω. - Μισό λεπτό.
Να φέρω γραφομηχανή;
Έτσι θα ικανοποιηθείς;
Ο Γκόρντον το θέλει.
Ακόμα κι αν είχα καλύτερη έναρξη.
Να τελειώσουμε τη δουλειά πρώτα.
Θα έλεγα να του σπάσει το κεφάλι,
μα με πρόλαβε άλλος.
Μήπως με πόγκο;
Να πάρει, Τζορτζ! Δεν το πιστεύω αυτό που συμβαίνει!
Θα το διορθώσουμε, Γκόρντον!
Δεν τον είδε κανείς;
Ήταν στο μακιγιάζ.
Η Σάλι πήγε για βαμβάκι. Όταν γύρισε, είχε γίνει καπνός.
Έπρεπε να τα μάθω όλα αυτά;
Όχι, Γκόρντον.
Σχετίζονται κάπως με το θέμα;
Απλώς σ' ενημερώνω.
Να 'σαι καλά. Θες να πεις κι άλλα άσχετα;
Τι θερμοκρασία είχε το δωμάτιο;
Κρύωνε; Μήπως ήθελε πουλόβερ;
Μήπως γι' αυτό, 20 λεπτά πριν βγω στον αέρα,
έφυγε ο κωμικός μου χωρίς να τον δει κανείς;
Ψάξαμε στον χώρο των πουλόβερ; Έχουμε τέτοιον χώρο;
Μάλλον χρειαζόμαστε.
Τζορτζ, βρες κάποιον! Θέλω έναν χώρο με πουλόβερ.
Το εννοείς;
Όχι, φυσικά. Δεν υπάρχει τέτοιο πράγμα.
Αλλά χάσαμε έναν καλεσμένο,
και δεν βλέπω αντιδράσεις.
- Μάικ! - Το ψάχνω.
Εσύ κλείνεις καλεσμένους. Βρες κάποιον.
- Μαρτζ! - Ναι;
- Σου φέρθηκα άσχημα; - Ναι.
Συγγνώμη. Κεράσου λουλούδια. Μάικ;
Ο μάνατζέρ του στη γραμμή.
Πώς; Πώς σηκώνεται και φεύγει;
Είναι ασταθής. Γι' αυτό είναι αστείος.
- Δεν είναι και τόσο. - Μπορεί να γυρίσει.
Δεν νομίζω ότι θα γυρίσει.
Πήρε παλτό, καπέλο και μια κούπα της εκπομπής.
Στο εξής, δεν θα παίρνει κανείς κούπα πριν εμφανιστεί στο σόου!
Σύμφωνοι; Μάικ;
Οι κούπες μετά το σόου!
Τι γίνεται με τον κωμικό;
Κάνω ό,τι μπορώ.
Απ' την άλλη, βγαίνει στο κλείσιμο του σόου.
Ο κόσμος μπορεί να μη βλέπει.
Και είναι καλό αυτό;
Να μη δουν το τέλος του σόου;
Όχι, μα γιατί να μην κάτσει παραπάνω ο προτελευταίος καλεσμένος
- απ' τον ζωολογικό κήπο; - Θεέ μου!
Θα ζητήσουμε να φέρει τρίτο ζώο.
Όχι! Δεν θα προσποιηθώ ότι νοιάζομαι για τρία ζώα.
Και για τα δύο αδιαφορώ.
Και το ένα να πάει να πνιγεί! Εγώ κωμικό θέλω!
Κειμενογράφοι!
Την προσοχή σας!
Όποιον ξεπεσμένο κωμικό ξέρετε, ας είναι φίλος,
παλιός συμμαθητής,
ξεπέτα της ξαδέρφης σας ή συγγενής σας,
φέρτε τον να τον ελέγξει ο Μάικ.
Ακόμα κι αν είναι χάλια, θα τον εγκρίνει.
Ξαναλέω, όποιος βγάζει εξάλεπτο πρόγραμμα,
είναι η τυχερή του μέρα!
Μάικ! Εσύ και η ατζέντα σου στο γραφείο μου τώρα!
Ναι!
Ελάτε, παιδιά, θα βρεθεί κάποιος.
Κοίτα, Άλβιν, το ξέρω.
Ξέρω πολλά κλασικά ανέκδοτα.
Όχι; Κανείς;
Σέσιλ, ο μπαμπάς σου;
Αυτό θα είναι ένα πολύ ωραίο σπίτι.
Θα το εκτιμούσα αν δεν το καταχέζατε αμέσως.
Έχετε ολόκληρη πόλη εκεί έξω. Κάντε τα όπου τραβά η καρδούλα σας.
Σούζι Μάιερσον και... Ναι. Εδώ είναι. Η Μιτζ.
Έλα.
Ερώτηση, θα βρεις μπελά αν δεν κάνω το σόου των σκουπιδιών σήμερα;
- Πόσα άκρα θα χάσω, εννοείς; - Ναι.
- Κι αν θα μου λείψουν; - Ναι.
Μάλλον τέσσερα. Θα μου έλειπαν.
Μπορεί να βγω στο σόου απόψε.
Σε ποιο σόου;
Στο Gordon Ford Show.
Γαμώτο!
Καλό είναι αυτό ή κακό;
Κακό προς το παρόν,
μα μπορεί να γίνει καλό αν βγεις στο σόου.
Είναι ένα πολύ ευέλικτο "γαμώτο". Τι τρέχει;
Διάφορα. Μείνε κοντά στο τηλέφωνο. Θα ξαναπάρω.
Ο Ντίλερ κι ο Σράιμπερ είναι εκτός πόλης.
Ο Σαλ είναι άρρωστος. Ο Στίλερ δέχτηκε, η Μίρα όχι.
Δεν ξέχασε το σχόλιο για τα μπράτσα της.
Αναμένω νέα από Στορτς και Άλεν. Να πω τον Χόουπ;
Όχι. Γαμώτο! Ναι.
Τέλεια. Επιστρέφω.
- Γκόρντον; - Ναι;
Βάλε εμένα, αρχηγέ!
Τι;
Έχω 20 καθαρά,
φιλικά για μετάδοση λεπτά με ποικιλία.
Οικογενειακά ή πολιτικά αστεία,
πολιτικά οικογενειακά αστεία, είμαι έτοιμη.
Για ποιο πράγμα;
Να βγω στο σόου.
Σ' αυτό το σόου;
Ναι. Υπάρχει κι άλλο;
Τίνα, μου δίνεις ένα λεπτό;
- Μην πειράξεις τη μύτη. - Εντάξει.
Μην τον πειράξεις.
Λοιπόν; Τι λες;
Συμφωνώ. Μη με πειράξεις.
Έλα τώρα. Θα λύσει όλα σου τα προβλήματα. Εδώ είμαι.
Δεν θα εξαφανιστώ. Και είμαι απ' το κομμωτήριο.
- Μιτζ. - Τα αστεία θα εγκριθούν.
Θα ζητήσω και τη γνώμη του Άλβιν.
Ξέχνα το.
Γιατί;
Σ' ευχαριστώ, πάντως.
Επειδή δεν βγαίνω μαζί σου;
- Το ζήτημα έμεινε ανοιχτό. - Έχει κλείσει.
Άλλο θυμάμαι εγώ.
Έκλεισε, όπως η υπόθεση Ντρέιφους.
Όχι, άλλος είναι ο λόγος.
Γιατί τότε; Λόγω ομορφιάς;
Όχι, αν και είσαι πολύ όμορφη.
Έχουμε έναν απαράβατο κανόνα εδώ.
Δεν συμμετέχουν στο σόου οι υπάλληλοί του.
Χαζός κανόνας. Αλλάξτε τον.
Δεν πρόκειται.
Γκόρντον, είμαι κωμικός. Με είδες. Σου άρεσα.
Πράγματι. Δεν γίνονται εξαιρέσεις.
Θέλω να βρεθώ στον καναπέ σου.
- Φυσικά. - Όχι σ' αυτόν τον καναπέ.
Συγγνώμη.
Αυτό είναι χαζό.
Έχεις ένα κενό να γεμίσεις.
Ζήτησες οποιονδήποτε "ξεπεσμένο κωμικό". Είπες ότι μπορεί να 'ναι και χάλια!
Ο Ραλφ είναι κωμικός.
Δεν το ήξερα.
Θέλει πολύ να βγει στο σόου. Ο Ραλφ δεν πρόκειται να βγει ποτέ.
- Ναι, μα... - Κι ο Σέσιλ είναι καλός κωμικός.
Δεν θα βγει ποτέ στο σόου.
- Κι ο Μελ... - Ξέρω γι' αυτόν.
Ο κόσμος τον λατρεύει. Ούτε ο Μελ θα βγει στο σόου.
Είναι ένας αυθαίρετος κανόνας.
Κι ο Γουίλι το πάλεψε. Τον ξέρεις;
Ο φύλακας;
Τραγουδιστής. Υπέροχος βαρύτονος. Ούτε ο Γουίλι θα βγει στο σόου.
- Γκόρντον... - Πληρώνεσαι καλά;
Ναι.
Είναι ωραίος, ο μισθός.
Θα 'πρεπε ν' αρκεί.
Αυτό ήταν, υποθέτω.
Αυτό ήταν.
Ευχαριστώ για τον χρόνο σου.
Φεύγω, τότε. Με περιμένουν τα σκουπίδια.
Δεν έχω ιδέα τι είπες τώρα. Πες στην Τίνα να έρθει πάλι.
Πείραξε τη μύτη του.
Ψέματα!
Δεν το φοράω αυτό.
Ούτε με άλλα 10 δολάρια;
Θα γίνω ρεζίλι.
Ενώ τώρα χτίζεις καριέρα;
Σούζι!
Τι γυρεύεις εσύ εδώ; Τι έγινε με το σόου;
Ναυάγησε η εμφάνιση. Αυτό έγινε. Να βάλω τη φόρμα μου;
- Δεν καταλαβαίνω. - Οι κειμενογράφοι δεν βγαίνουν στο σόου.
Τι στον διάολο λες; Φύγε εσύ.
Καλώς. Πάρε.
Είναι κανόνας. Απαράβατος.
Δεν θα εμφανιστώ ποτέ στο Gordon Ford Show.
Γαμώτο!
Καλό είναι αυτό ή κακό;
Καραμπινάτο κακό.
Συμφωνώ και επαυξάνω με δύο "σκατά" κι ένα "απόσκατα".
- Είναι ηλίθιος κανόνας. - Όντως.
Εντάξει. Πάω να ξεμπερδεύω, αν δεν σε πειράζει.
Μανούλα!
Ίθαν. Γεια σου, μωρό μου.
Ήρθαμε να δούμε το σόου.
Πώς το μάθατε;
Εσύ μας κάλεσες.
Γαμώτο! Σωστά.
Ίσα που προλάβαμε.
Η Έστερ βαρέθηκε ξαφνικά ν' ακούει τις φωνές της οικογένειάς μας.
Τη δωροδόκησα με παγωτό και μια βόλτα για ψώνια.
Είναι ιδιοφυΐα.
Είσαι καλά;
Ναι, μια χαρά.
Θυμόσουν ότι θα ερχόμασταν;
Ναι. Με το που φτάσατε.
Θες να φύγουμε;
Όχι. Μείνετε, απολαύστε το σόου. Εγώ είχα απλώς μια κακή μέρα.
- Προβλήματα στη δουλειά; - Βασικά...
Πολύ μιλάτε!
Είσαι σε λάθος οικογένεια, παιδί μου.
Εντάξει. Κάπου θα 'χει χοτ ντογκ.
Μπούκωσέ τα. Τα λέμε μετά.
Στάσου.
Απλώς... Κάποιες μέρες είναι πιο ζόρικες από άλλες.
Ναι. Το ξέρω.
- Μπαμπά! - Έστερ!
Το κοινό μίλησε.
Το Διαχείριση Αποβλήτων: Ένα Μουσικό Ταξίδι σε Τρεις Πράξεις έχει επιτυχία.
Δείτε το στην κεντρική σκηνή.
Τώρα που πάω να κοιμηθώ, την ψυχή μου να προσέχει ο Κύριος ζητώ.
Να προσέχεις τη μαμά, τον μπαμπά και τον αδερφούλη μου.
Κυρίως, Θεέ μου, να προσέχεις...
Χριστέ μου! Έσκασα εκεί μέσα.
Συνέχισε.
Να προσέχεις τη Νέα Υόρκη, την καλύτερη πόλη όλου του κόσμου.
Είμαι τυχερός που ζω εδώ. Αμήν.
Θα το πεθάνουν στο δούλεμα το πιτσιρίκι τα επόμενα δέκα χρόνια.
Παιδιά! Κοιμάται!
Ποιος θα πάρει τα σκουπίδια τώρα Που λένε όχι του δήμου τ' απορριμματοφόρα;
Ποιος έχει τις γνώσεις αυτές Ν' αποφύγει κινδύνους και κακοτοπιές;
Ποιος τη νύχτα ξεπροβάλλει Και τη μέρα ύπνο κάνει
- Έχεις κάμποσα... - Δυο τετραγωνικά χιλιόμετρα
Ποιος θα τα μαζέψει αυτά;
Ο προσωπικός σου σκουπιδιάρης
Θα έρθει και...
Ο προσωπικός σου σκουπιδιάρης
"Μυρίστε τον καθαρό αέρα.
"Ποιος φανταζόταν ότι χθες βράδυ
"υπήρχε ένα βουνό σκουπίδια τρία μέτρα ψηλό.
"Τόσο ψηλό που η οικογένεια Φον Τραπ
"θα γλίτωνε από τους Ναζί αν το σκαρφάλωνε.
"Μιλάμε για μεγάλο ύψος. Δείτε, όμως, τώρα! Πάει.
"Τώρα βλέπετε πεζοδρόμια καθαρά που μπορείτε να φάτε από αυτά.
"Δρόμους τόσο αστραφτερούς που σας αντανακλούν.
"Μάλλον χρειάζομαι ξύρισμα".
Το αστείο βρήκε το κοινό του.
Τι διάολο;
Ειδική έκδοση!
Να ο εφημεριδοπώλης.
Παραδίδει εφημερίδες, που καταλήγουν στα σκουπίδια, παραδόξως.
Και να μια μαμά με τα μωρά της,
κι ένας τύπος με χαρτοφύλακα που είναι ο πατέρας του ενός, σίγουρα.
Προφανώς, αυτοί εδώ το μόνο που δεν πέταξαν είναι οι αμφεταμίνες τους.
Αλήθεια;
Τι; Ναι. Μισό λεπτό.
Εντάξει, εδώ είμαι. Ωραία.
Δεν χάσατε πολλά, πιστέψτε με.
"Όχι, μικρέ, δεν ισχύει.
"Ο δήμος απομακρύνει μόνο ελάχιστα από τα σκουπίδια και απλώς τα πετάει.
"Τα εύκολα. Αλλά ζούμε σε μεγάλη πόλη.
"Έχουμε σκουπίδια μεγαλούπολης". Βλέπετε πού το πάω;
Τι είναι η ιδιωτική κατεδάφιση και διαχείριση αποβλήτων;
Θεέ μου, τι ενοχλητικό. Τέλος πάντων.
Υπήρχαν δέντρα κάποτε
Και θάλασσες καθάριες γαλανές άλλοτε
Μα όλα τα μωρά πια Γεννιούνται με λύσσα, βασικά
Και μούσια κανονικά
Πόσο ζόρικα μεγαλώνουν
Ποιος ξέρει πόσα μας ξημερώνουν
Σκουπίδια!
- Άδικη αυτή η ζωή - Νέφος!
- Χωρίς ελπίδα γι' αλλαγή - Θάνατος!
Για έλεος παρακαλάς
Στο Νιου Τζέρσεϊ όταν πας
Και φρέσκο αέρα ζητάς!
- Χόμποκεν! - Πολύ πλησιάσατε.
Ομίχλη τοξική και γλυκιά
Έχουμε ζήσει καλύτερα απ' αυτά
Η καθαριότητα είναι...
Δεν μου λες! Τι διάολο γίνεται εκεί;
Τι; Είναι το σόου.
Όχι. Κάνει τα δικά της εκεί πέρα.
Κι ακόμα διαβάζει τα λόγια!
- Τι θέλετε από μένα; - Ό,τι μας έταξες.
Εκεί είναι. Με τη στολή.
Απ' την αρχή, ήταν προβληματική.
Δεν ήθελε το πούρο.
Δεν έλειψε σε κανέναν.
- Σου ζήτησα μια χάρη. - Το ξέρω.
Και νόμιζα ότι το πήρες σοβαρά.
Το πήρα στα σοβαρά.
Σου φαίνεται σοβαρό αυτό;
Μπορώ τώρα να ρωτήσω πού είναι η μαμά του;
Αυτό θυμίζει έκρηξη θυμού,
και δεν μ' αρέσουν αυτές οι εκρήξεις!
Άκου, την επόμενη φορά που θα σου ζητήσω χάρη...
- Την επόμενη φορά; - Ναι.
Αυτή ήταν η χάρη, Φρανκ.
Τι είναι αυτά που λες, ρε γαμώτο;
Το ανταποδώσαμε και τέλος!
Τέλος; Τέλος;
Δεν υπάρχει τέλος, Σούζι. Μας ανήκεις.
Το 30% όσων κάνεις, όσων ακουμπάς,
όσων ακουμπά αυτή, αυτή είναι η συμφωνία!
Ναι, αλλά ήταν πριν συμφωνήσουμε σ' αυτό!
Μάλλον έχεις κάποιο πρόβλημα αντίληψης.
Όχι βέβαια. Μ' αυτό υποτίθεται ότι θα πατσίζαμε.
Δεν παίζει αυτό! Έτσι είναι! Έτσι έχει η κατάσταση!
Για πόσο καιρό;
Για όσο καιρό είσαι η Σούζι Μάιερσον, γαμώτη σου!
Κοίτα να συνέλθεις τώρα. Και βάλε κι αυτή σε μια σειρά.
Και μην τολμήσεις να χαλάσεις δική μας παραγωγή ποτέ ξανά.
Την επόμενη φορά, θα υπάρχει τεχνολογία.
Ναι, μάλλον θρηνεί για τη ρόδα του,
αλλά πρέπει να σας πω πώς σας σκοτώνουν τα σκουπίδια.
Ο Πειρασμός στις 8:00.
Τι γίνεται εδώ;
Τράβα να πάρεις κάνα λάστιχο.
Γιατί τα παρατάει στη σκηνή; Δεν το κάνει ποτέ.
Δεν ξέρω, Τζόελ. Έχει ρεπό. Ζήτα τα λεφτά σου πίσω.
Ποιοι είναι αυτοί;
- Κανείς. - Άλλο βλέπω εγώ.
- Είναι ασήμαντοι. - Τους τσάτισες;
Άσε με ήσυχη.
Τι έκανες; Γιατί σε απειλούν;
Γιατί κοιτούν τη Μιτζ λες και είναι προς πώληση;
Δεν έχω ιδέα.
Μήπως την έμπλεξες κάπου;
Τι λέει, "μάνατζερ"; Έγινες μαφιόζα;
- Όχι. - Όχι;
Εδώ είναι σαν σίκουελ της Σύσκεψης των Απαλαχίων.
- Πρέπει να φύγω. - Κοίτα με.
- Τα 'χεις υπό έλεγχο; - Ναι.
- Θες βοήθεια; - Όχι!
Πόσο βαθιά χωμένη είναι η γυναίκα μου;
Πήγαινε κράτα κάνα μωρό.
Άντε γαμήσου.
Δεν είσαι χαριτωμένη
επειδή είσαι ντυμένη σαν ήρωας κόμικς. Θέλω να ξέρω πού έχεις μπλέξει.
Εντάξει, ευχαριστώ που πέρασες.
Θα το ανακαλύψω, Σούζι!
Θα μάθω τι είναι αυτό
που σκάτωσες πάλι. Μ' ακούς;
Αντίο, σκουπιδάκια μου ατάκτως ερριμμένα
Τόσο καιρό εισπνέαμε τη βρόμα σας Τα καημένα
Γεια σας, απόβλητα ιδιωτικοποιημένα
Ιδιωτικοποιημένα Και καθ' όλα τακτοποιημένα!
Πάρτε τα από δω! Σκουπίδια!
Πόσο είσαι; Τριάντα;
Είναι συναρπαστικό.
Δεν μας είχαν ζητήσει ποτέ και τρίτο μέρος. Έτσι, Κούπερ;
Σίγουρα δεν θες να του δώσεις τερμίτη;
- Σίγουρα. - Εσύ χάνεις.
Επιστρέφουμε απ' τις διαφημίσεις σε τρία, δύο...
Γεια σας και πάλι. Ναι,
ακόμα εδώ με τον Χαρτ Μπάκλεϊ από τον ζωολογικό του Μπρονξ
και δεν πιστεύω την τύχη μου,
αλλά έχει να μας γνωρίσει άλλο ένα αξιαγάπητο πλάσμα.
Συγγνώμη, κύριε, εδώ είναι οι γυναικείες τουαλέτες;
Ποιος να μου το 'λεγε! Η Σόφι Λένον.
Είσαι χάρμα οφθαλμών.
Τον νου σου. Έτσι ξεκίνησε ο πέμπτος γάμος μου.
Και τελείωσε ο τέταρτος.
Ωραία υποδοχή.
Γεια! Νομίζω ότι φόρεσα τον αδερφό σου στου Ντελμόνικο χθες βράδυ.
Χαιρόμαστε που σε βλέπουμε, Σόφι. Θες έναν τερμίτη;
Μπορεί αργότερα.
Η Σόφι Λένον παρουσιάζει το τηλεπαιχνίδι Seconds Count.
Ευχαριστώ. Έχει επιτυχία, έτσι;
Το στούντιό σου δεν είναι στο τέλος του διαδρόμου;
Έτσι νομίζω.
Κι όμως, είναι η πρώτη σου επίσκεψη εδώ.
Σοβαρά;
Δεν θέλω να το παινευτώ,
αλλά σου φερθήκαμε πολύ καλά στο Gordon Ford Show.
Ίσως βοηθήσαμε να πάρεις εκπομπή.
Ισχύει, Γκόρντον. Ήμουν στα χειρότερά μου, κι εσύ με βοήθησες να ορθοποδήσω.
Τι έγινε, λοιπόν;
Είναι να μη σηκώσω τα πόδια εγώ...
Κάτω τα πόδια, Σόφι.
Έλα εδώ. Πρέπει να μιλήσουμε.
Τι στο καλό;
Γιατί δεν μου 'πες για τον κανόνα;
Τι;
Δεν εμφανίζονται υπάλληλοι του σόου στον αέρα;
Ναι. Και λοιπόν;
Γιατί δεν το είπες όταν την προσέλαβες;
Δεν την προσέλαβα εγώ!
Δεν είναι δικαιολογία!
Είναι λιγάκι.
Διόρθωσέ το.
Πρέπει να... Έχω το σόου τώρα!
Διόρθωσέ το μετά.
Δεν διορθώνω τίποτα.
Είναι ηλίθιος κανόνας.
Του Γκόρντον είναι. Εκεί πες τα.
Γαμώτο!
Σούζαν;
Σούζαν!
Σούζαν, μόλις γυάλισαν τα πατώματα.
Σούζαν! Θα σε προλάβω. Μην ξεχνάς ότι έπαιζα λακρός!
Σούζαν! Να πάρει η ευχή.
Θα σταματήσεις; Φοράω...
Θα χαραμίσω το καλσόν μου. Σταμάτα.
Αφού θα χάσεις.
Είναι σαν το πάρτι όπου έπρεπε να πάμε
ντυμένες κάποια που θαυμάζουμε.
και διάλεξες τη Λαίδη Μάκβεθ και μαλώσαμε.
Εσύ το έβαλες στα πόδια και σε πρόλαβα.
Πέρασες απ' τη γυάλινη πόρτα. Πώς θα σε βρω;
Δεν γίνεται να μη μου μιλάς.
Υπάρχει λόγος που συναντηθήκαμε. Το σύμπαν μάς λέει κάτι.
Όχι!
Και δεν είναι σαν εκείνο το βράδυ ή το πάρτι.
Και στο λακρός πήγες για δυο ώρες και μετά βαρέθηκες.
Μα είναι βαρετό!
Το ξέρω ότι είναι βαρετό!
Σου το είπα ότι δεν έπρεπε να πας.
Αλλά μπήκες στην ομάδα από αντίδραση!
Πόσο χάλια είν' αυτό;
Χριστέ μου. Δεν έχεις να πας σε κάποιο γκαλά;
Όχι. Σήμερα ξεκουράζομαι.
Σούζαν Μάιερσον.
Δεν το πιστεύω ότι σου μιλάω.
Μην παριστάνεις ότι είναι μια συγκινητική επανένωση.
- Πρέπει να φύγω. - Γιατί;
Έχω δουλειά. Έχω ζωή.
Το ότι δεν νοιάζεσαι για κάτι δεν σημαίνει ότι δεν υπάρχει.
- Το ξέρω. - Το λακρός συνεχίστηκε και μετά από σένα.
Δεν θα 'πρεπε, όμως.
Σε παρακαλώ... Πέρασε τόσος καιρός.
Είσαι στις ομορφιές σου.
Αλήθεια. Μ' αρέσει το καπέλο.
Κυρία Γκόρντον Φορντ;
Ναι.
Είναι μεγάλο επίτευγμα.
- Δεν είμαι μόνο αυτό. - Ναι, μόνο αυτό είσαι.
Αυτό είσαι για μένα. Η κυρία Γκόρντον Φορντ, διάολε.
Πώς είσαι;
Άλλη ερώτηση καλύτερα.
Σούζι, να χαλαρώσουμε λίγο;
Δεν σου είπα να με ακολουθήσεις. Δεν ήθελα να σου μιλήσω.
Πάμε να πιούμε κάτι.
Ας γίνουμε λιώμα σε κάνα μπαρ,
κι εσύ θα μου πεις όσα κρατούσες μέσα σου 15 χρόνια.
Δεν θέλω να σου πω τίποτα.
Τότε, ρώτα με ό,τι ήθελες να με ρωτήσεις αυτά τα 15 χρόνια.
Όχι. Ό,τι κι αν πεις είναι μπούρδα.
Καταλαβαίνω γιατί νιώθεις έτσι.
Χέστηκα τι καταλαβαίνεις και τι όχι.
Είσαι σε δημόσιο χώρο. Μη φωνάζεις.
Φωνάζω. Φώναζα τότε, φωνάζω τώρα. Δεν άλλαξε κάτι.
Σε παρακαλώ. Πάμε για ποτό.
Δεν μπορώ να σου τα πω όλα εδώ στη μέση του δρόμου.
- Όχι. - Ας μιλήσουμε.
Θέλω να μάθω για σένα.
Τα ίδια είμαι. Ό,τι ήμουν πάντα. Εσύ;
- Άσε με να... - Τι;
Να εξηγήσεις; Να ζητήσεις συγγνώμη;
Για ποιο πράγμα;
Επειδή έκανες σχέδια και έδινες υποσχέσεις και...
Δεν υποσχέθηκα τίποτα.
Με δουλεύεις.
Ήμουν 22. Τι υποσχέσεις να δώσω στα 22;
Πολλές!
Είμαστε ενήλικες.
Να φερθούμε ανάλογα; Να μιλήσουμε σαν μεγάλες γυναίκες;
Δεν ξέρω πώς μιλάνε αυτές. Εγώ με κωμικούς δουλεύω.
Εντάξει. Ζητώ συγγνώμη αφού το θες.
Αλήθεια; Μα πόσο γλυκιά! Στάζεις μέλι.
Δεν θέλω συγγνώμες. Δεν θέλω τίποτα από σένα.
Δεν ήθελα να σε πληγώσω, σου δίνω τον λόγο μου.
Σπούδαζα ακόμα.
Ήμουν κοκκινομάλλα. Κι αυτό λάθος ήταν.
Όχι, δεν...
Εσύ σίγουρα δεν ήσουν λάθος.
Θέλω πολύ να σε κεράσω ένα ποτό.
Πρέπει να φύγω. Χάρηκα που σε είδα, Χέντι.
Σου πάει το ξανθό.
Υποτιτλισμός: Ντέση Βερβενιώτου
Επιμέλεια Σταυρούλα Σοκόλη